James Bisset (mayor)

James Bisset (14th October, 1836 – 8th October, 1919) be an architect den civil engineer of de Cape Colony, responsible for many of de Cape ein early buildings den communications infrastructure. Na he san be Mayor of Wynberg, South Africa.
Early life
Dem born James Bisset insyd 1836 insyd Aberdeen, Scotland, son of a City Councillor den Master of Mortifications William Bisset den ein wifey Margaret. He be one of 6 bros den 3 sistos. He train as an engineer at London University wey he do ein early work on Crystal Palace, Sydenham station as well as a range of railway projects den public buildings around Europe.

 Political career 
Na Bisset typically pursue chaw simultaneous occupations thru out ein career. He serve insyd de Anglo-Boer War wey he chair de School, Municipal den Hospital Boards.

Na he be councillor for Liesbeeck Municipality (1883–1886), Mayor of Wynberg (1886, 1893) den briefly Mayor of Claremont.

While Mayor of Wynberg, he obtain de grant of land for wat cam turn Wynberg Park. He sanso succeed in he dey make Wynberg de first municipality insyd de greater Cape Peninsula area make e get electric street lighting.P. Brooke Simons. (1995). Old Mutual, 1845-1995. Human & Rousseau. . p.46. James Bisset.

 Family den later life 
Early insyd ein career, for 16th October, 1862, na he marry Elizabeth Magdalena Christina Jarvis, daughter of Cape Town Mayor Hercules Jarvis, wey na dem get 6 sons den a daughter. Na one of ein sons, Murray Bisset be a Test cricketer wey na he captain South Africa before he move go Southern Rhodesia wer he briefly serve as Governor of Southern Rhodesia. Na anoda be de international Rugby union player William Molteno "Bill" Bisset.

James Bisset die for 8th October, 1919 at Beauleigh, ein house insyd Kenilworth, Cape Town.

 References 

Category:1836 births
Category:1919 deaths
Category:Human
Category:South African people
Category:Alumni of de University of London
Category:People wey komot Aberdeen
Category:South African engineers
Category:Cape Colony politicians
Category:Mayors of places insyd South Africa
Category:Cape Colony engineers
Category:Cape Colony architects
Category:Politicians wey komot Aberdeen
Category:Scottish emigrants to South Africa
Category:Politicians wey komot Cape Town